好耐之前就已經好想試一試哩間刀削麵，終於有機會經過荃灣，試一試哩間麵館。佢地大部分食品都係以麻辣為主，岩曬重口味人士。選擇方面都好豐富，我揀左手撕雞冷刀削麵同埋蒜蓉燻蹄～ 冷麵上面滿滿既雞絲，料多，辣辣地，好惹味！雞絲亦完全唔會鞋口～刀削麵麵質厚身非常有嚼口，非常Q，有驚喜！燻蹄既蒜蓉好新鮮，夠曬辣，燻蹄有好香既煙燻味，唔會太鹹，肉質清爽唔油膩，好好味！總括黎講，哩間店有驚喜，食物份量好足，希望店家保持水準！